Sykkelverktøy

**Sykkelverktøy** refererer vanligvis til spesialverktøy bare brukt på sykler, i motsetning til verktøy for generelle formål som eksempelvis fastnøkler og sekskantnøkler. Gjennom årene har produsentene utviklet ulike sykkelverktøy som kreves for å vedlikeholde en sykkel. Moderne sykkelverksteder og sykkelreparatører har ofte et stort utvalg spesialverktøy for å jobbe med ulike sykkeldeler. Slikt arbeid kan enten gjøres av en utdannet sykkelmekaniker eller av sykkeleieren selv.

## Verktøy etter funksjon
### Verktøy for nav, hjul og dekk

* Dekkspaker brukes for å vri dekkene av og på felgen, ofte for å skifte slange. De er gjerne laget av enten plast eller metall. Plastspaker har lettere for å bli slitt, mens metall er mer utsatt for å skade slange, dekk eller felg.
* Dekktang, kan brukes til å installere dekk på felger, særlig når dekk- og felgkombinasjonen er trang
* Eikenøkkel brukes for å slakke eller stramme eikene på et hjul. Stramheten kan justeres ved å lytte på lyden fra eikene eller bruke en spenningsmåler, i kombinasjon med et rettestativ for å se om det er kast.
* Konusnøkkel er en spesiell nøkkel som kreves for å demontere og justere nav med kulelagre.
* Manometer (trykkmåler), brukt for å måle dekktrykk
* Sykkelpumpe, for å fylle luft
* Hjulrettestativ, et stativ for å se om det er kast i et hjul (inkludert statisk kast og dynamisk kast, radialt og til siden)
* Sentreringsmåler (*dishing gauge*), et verktøy for å måle sentreringen av navet til et hjul, særlig anvendt på bakhjul hvor navet har innpress


TyreLevers.jpg|Dekkspak i plast (øverst) og metall (nederst)
Spokey1.jpg|Eikenøkkel i én størrelse
ConeWrenches.jpg|To doble konusnøkler i størrelse 13 mm og 16 mm
Bike pump.jpg|Gulvpumpe
Wiki Single arm model.jpg|Ensidet rettestativ


### Bremseverktøy
* Vaier- og strømpekutter, for å korte ned lengden på vaier og vaierstrømper
* Vaierstrammer for å holde variere stramme mens de jobbes på
* Den tredje hånd, for å klemme bremseklossene mot felgen under justering
* Retteverktøy for bremseskiver

### Styrelagerverktøy
Det finnes en rekke verktøy for styrelager.

* Rømmer og retter til styrerør, et håndverktøy for å rette opp plan og akser i rammens styrerør for at styrelagersats skal sitte korrekt.
* Styrelagerpresse, en lagerpresse for å montere styrelagerets lagerkopper i styrerøret med presspasning
* Kronesporskjærer, et skjæreverktøy er for å rømme og rette gaffelens overflate mot nedre styrelager. Kronesporet skal sørge for at det nedre styrelageret står vinkelrett på styreaksen.
* Kronesporavdrager, verktøy for å ta av kronesporet på en gaffel
* Styrelagernøkler, ofte store fastnøkler (32-36&nbsp;mm) for å stramme styrelagerkopper og låsemuttere på gjengede styrerør. I tilfelle det er brukt 8-sidet låsemutter (i stedet for standard 6-kantede bolter) kan styremutternøkkelen være utformet som 7-punkts nøkkel.
* Sekskantnøkler, brukes på de mange forskjellige sekskantskruer på sykler, eksempelvis på styrefremspring, styrelager, flaskestativ, setepinne og styret.
* Styrelagerfjerner, verktøy utformet som et splittet rør for å fjerne styrelagerskåler. Også brukt på for å fjerne kranklagre montert med presspasning (friksjonsbasert i stedet for gjenger).
* Stjernemutterisetter, verktøy for å montere stjernemutter på innsiden av gaffelens kronrør på gjengeløse styrelagre.

### Verktøy for drivverk og krankhus

Track_sprocket_tool_by_Bruce_McAdam.jpg|venstre|Drev på banesykler monteres vanligvis i navet ved å skru dem med en kjedepisk og, samt feste med en låsering med linksgjenger
BBTool2.jpg|Kranklagernøkkel for en av flere typer nyere typer kranklagre
CrankExtractor4.jpg|Krankarmavdrager
Using a crankset removal tool on a Schlumpf Speed Drive (2).JPG|Krankarmavdrager i bruk


* En kjedebryter (eller kjedekutter) er et kjedeverktøy som brukes for å dele opp ett kjede for demontering, montere sammen et kjede sammen igjen eller justere lengden ved å legge til eller fjerne ledd
* En krankarmavdrager brukes for å dra krankarmen av krankspindelen, ofte med 22 mm gjenger
* En pedalnøkkel brukes for å fjerne pedalen fra krankarmen. Det er også mulig å bruke en fastnøkkel i rett størrelse.
* En hakenøkkel brukes på justerbare kranklagre.
* Kranknøkler finnes i mange forskjellige og inkompatible varianter for ulike typer nyere kranklagre, med ulike modeller fra ISIS, Shimano, FSA, Campagnolo, med flere.
* En kjedenøkkel (eller kjedepisk) brukes på hjul med frihjulsmekanisme for å holde fast kransen (på en kassett mens man bruker en kassettavdrager for å løsne kassettens låseskrue, på en frikrans eller et fridrev samtidig som man bruker en frikransavdrager). Ved montering er ikke kjedenøkkel eller kassettavdrager (evt. frikransavdrager for frikrans) nødvendig, siden frihjulet vil gi mothold for å stramme låseskruen (evt. gjengene på frikrans).
* Justeringsverktøy for girøre er et verktøy som brukes for å rette opp girøret til kjedegir.

## Se også
* Sykkelbutikk
* Sykkeldeler
* Sykkelreparatør